የምዕራቡ ዓለም ተልእኮ ፣ ብዙ አዎንታዊ ሁኔታዎች ሊቀሰሙበት እንደሚችል የገለጠው ዳሽቲ፤ በ 5000 ዘመን ታሪኳ፣ አፍጋኒስታን የወጭ ኃይሎችን በምድርዋ ስታስተናግድ የመጀመሪያ ጊዜ ነው ይላል። የአሁኑ ይዞታ አጠራጣሪ መሆኑን የሚናገረው ዳሽቲ፤ ከታሊባኖች ጋር መደራደር የማይሞከር ነው ባይ ነው። እ ጎ አ እስከ 2014 «ኔቶ» ነቅሎ የሚወጣበት መርኀ-ግብርም አላማረኝም ባይ ነው። የመውCA አቅድ ነድፎ ማሳወቅ ስህተት ነው ፤ እኛ አፍጋኒስታን፤ ብዙም አይቀርብንም። ጥቂት ት/ቤቶችንና ሀኪም ቤቶችን ልናጣ እንችላለን። ጥቂትም ይሞቱብናል። ባለፉት 30 ዓመታት ከ 2 ሚልዮን በላይ ህዝባችን ህይወቱን አጥቷል። ነገር ግን ያሁኑ የአፍጋኒስታን ጦርነት በተሣካ ሁኔታ ካልተደመደመ፣ እናንተ ትሆናለችሁ፤ ነገ ጦርነቱን በርሊን ፤ ፓሪስ፤ ለንደን፤ ማድሪድና አሜሪካ ውስጥ መምራት ግድ የሚሆንባችሁ!ሲል ፋሂም ዳሽቲ ያስጠነቅቃል።
